Загадчык філіяла Нацыянальнага гістарычнага музея "Дом-музей І з'езда РСДРП" Сяргей Бяспанскі па сумяшчальніцтве — старшыня пошукавага клуба "Віккру-Мінск". На нядаўняй канферэнцыі Беларускага добраахвотнага таварыства аховы помнікаў спадар Сяргей рабіў надзвычай цікавы даклад: які пошук існуе сёння ў Беларусі. Каб пагаварыць пра гэта больш грунтоўна, мы сустрэліся ў ягоным кабінеце, на падстрэшшы Дома-музея І з'езда РСДРП. Як высветлілася, пошук — справа далёка неадназначная, не заўсёды законная, часам вельмі небяспечная. Да таго ж, цяпер, калі любы чалавек можа прыдбаць за 300 долараў металашукальнік — незаконны пошук наносіць сапраўдную шкоду дзяржаўным музеям...